|  |  |
| --- | --- |
| ujmegye | Hajdú-Bihar Vármegye Önkormányzatának  Közgyűlése |

|  |  |
| --- | --- |
| **KÖZGYŰLÉSI ELŐTERJESZTÉS** | **4.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Hajdú-Bihar Vármegye Önkormányzata 2022. évi költségvetési rendeletének módosítása |
| **Mellékletek:** | Rendelet-tervezet mellékletei:   1. összevont költségvetési mérleg 2. önkormányzat költségvetési mérlege 3. önkormányzati hivatal költségvetési mérlege 4. európai uniós forrásból finanszírozott támogatással megvalósuló projektek bevételei és kiadásai 5. európai uniós forrásból finanszírozott támogatással megvalósuló projektek bevételei – részletes költségvetés 6. európai uniós forrásból finanszírozott támogatással megvalósuló projektek kiadásai – részletes költségvetés 7. beruházások, felújítások kiadásai beruházásonként |
| **Készítette:** | Már Norbert |
| **Véleményező bizottságok:** | közgyűlés bizottságai |

**Tisztelt Közgyűlés!**

A Magyarország helyi önkormányzatairól szóló 2011. évi CLXXXIX. törvény, illetve az államháztartásról szóló 2011. évi CXCV. törvény (továbbiakban: Áht.) felhatalmazása alapján a Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet módosítását a következők szerint javaslom:

1. **Az Önkormányzat költségvetését érintő módosítás**

(a rendelettervezet 2. melléklete)

**1.** Az Áht. végrehajtásáról szóló 368/2011. (XII. 31.) Korm. rendelet 122/A. § (2) bekezdés f) pontja alapján a Magyar Államkincstár a következő év január 5-ig esedékes járandóságok fedezetének biztosítása érdekében – december 15-ét követően – a Kincstári Egységes Számla terhére megelőlegezi a helyi önkormányzatokat a tárgyévet követő évben a nettó finanszírozás keretében megillető, tárgyév december 15-éig megállapított támogatások összegének 4%-át. Hajdú-Bihar Vármegye Önkormányzata esetében ez az összeg 12 444 000 Ft, amely a   
2023. évi állami támogatás első részletének (ún. 0. havi részlet) összegével megegyező. A megelőlegezett összeg számviteli elszámolása szerint államháztartáson belüli megelőlegezésnek számít, amely a finanszírozási bevételek közé sorolandó. A bevétel előírásával (előirányzatosításával) egyidejűleg azonban a megelőlegezett összeg visszafizetésére is meg kell teremteni a fedezetet, amely a finanszírozási kiadások között szereplő államháztartáson belüli megelőlegezések visszafizetése rovat terhére történik.

A fentiek alapján **12 444 000 Ft** összegben nő a Finanszírozási bevételek (B8 rovat), és azonos összegben nő a Finanszírozási kiadások (K9 rovat) előirányzata.

**2.** A DelFin pályázat esetében a 2022. évi költségvetésben megtervezett bevételi előirányzathoz képest **19 258 108 Ft** összeggel magasabb támogatás érkezett a tárgyévben. Ennek oka, hogy a pályázat utófinanszírozott, és a korábbi időszak költségvetési kiadásainak támogatása a tárgyévben érkezett meg. Tekintettel arra, hogy a most megkapott bevételek korábban felmerült kiadásokat tartalmaznak javaslom az általános tartalék növelését.

Fentiek alapján az alábbi bevételi és kiadási előirányzatok növelése szükséges:

* Működési célú átvett pénzeszközök (B6 rovat) 19 258 108 Ft
* Egyéb működési célú kiadások (K5 rovat, általános tartalék) 19 258 108 Ft

**3.** A korábbi (megyei önkormányzati konszolidációt megelőző) években az önkormányzat dolgozóinak lakásépítésre, felújításra nyújtott kölcsön visszatérítéséből   
2022. évben **179 512 Ft**, tárgyi eszköz értékesítéséből **95 000 Ft**, egyéb működési bevételből **25 135 Ft** bevétele származott az önkormányzatnak, mellyel a bevételi és kiadási előirányzatok növelése szükséges az alábbiak szerint:

* Működési bevételek (B4 rovat) 45 332 Ft
* Működési célú átvett pénzeszközök (B6 rovat) 179 512 Ft
* Felhalmozási bevételek (B5 rovat) 74 803 Ft
* Dologi kiadások (K3 rovat) 299 647 Ft

**4.** Az önkormányzat 2022. évi költségvetésének végrehajtására figyelemmel szükségessé vált az egyes pályázatok, valamint a felhalmozási kiadások kiemelt előirányzatai közötti átcsoportosítás a következők szerint:

2021-27 tervezési időszak előkészítése (PEA) pályázat vonatkozásában:

* Működési célú támogatások államháztartáson belülről (B1 rovat) 6 232 150 Ft
* Beruházások (K6 rovat) 6 232 150 Ft

Foglalkoztatási Paktum Plusz pályázat vonatkozásában:

* Felhalmozási célú támogatások államháztartáson belülről (B2 rovat) - 27 483 222 Ft
* Működési célú támogatások államháztartáson belülről (B1 rovat) 27 483 222 Ft

SinCE-AFC pályázat vonatkozásában:

* Dologi kiadások (K3 rovat) - 265 000 Ft
* Személyi juttatások (K1 rovat) 265 000 Ft

Europe Direct Hajdú-Bihar pályázat vonatkozásában:

* Dologi kiadások (K3 rovat) - 600 000 Ft
* Személyi juttatások (K1 rovat) 600 000 Ft

SOCRATES pályázat vonatkozásában:

* Dologi kiadások (K3 rovat) - 2 025 000 Ft
* Finanszírozási kiadások (K9 rovat, intézményfinanszírozás) 2 025 000 Ft

Magyar Szürkék Útja pályázat vonatkozásában:

* Dologi kiadások (K3 rovat) - 3 280 000 Ft
* Finanszírozási kiadások (K9 rovat, intézményfinanszírozás) 3 280 000 Ft

EFOP-1.5.3 Hajdúnánás pályázat vonatkozásában:

* Finanszírozási kiadások (K9 rovat, intézményfinanszírozás) - 51 267 Ft
* Dologi kiadások (K3 rovat) 51 267 Ft

Aktív- és Ökoturisztikai Fejlesztési Központ NKft. kerékpárút tervezése pályázat vonatkozásában (hazai költségvetési forrásból finanszírozott pályázat):

* Beruházások (K6 rovat) - 1 417 950 Ft
* Dologi kiadások (K3 rovat) 909 450 Ft
* Finanszírozási kiadások (K9 rovat, intézményfinanszírozás) 508 500 Ft

Felhalmozási kiadások vonatkozásában:

* Beruházások (K6 rovat) - 1 540 640 Ft
* Felújítások (K7 rovat) 1 540 640 Ft

1. **Az Önkormányzati Hivatal költségvetését érintő módosítás**

(a rendelettervezet 3. melléklete)

**5.** Az önkormányzati költségvetés módosításának hatására **5 762 233 Ft** összegben nő a Finanszírozási bevételek (B8 rovat), azon belül az irányító szervi támogatás folyósítása bevételi előirányzat, és az alábbiakban részletezett feladatok és kiemelt előirányzatok növelése szükséges:

SOCRATES pályázat vonatkozásában:

* Személyi juttatások (K1 rovat) 1 700 000 Ft
* Munkaadókat terhelő járulékok (K2 rovat) 275 000 Ft
* Dologi kiadások (K3 rovat) 50 000 Ft

Magyar Szürkék Útja pályázat vonatkozásában:

* Személyi juttatások (K1 rovat) 2 900 000 Ft
* Munkaadókat terhelő járulékok (K2 rovat) 380 000 Ft

EFOP-1.5.3 Hajdúnánás pályázat vonatkozásában:

* Személyi juttatások (K1 rovat) - 51 267 Ft

EFOP-1.5.3 Hajdúhadház pályázat vonatkozásában:

* Személyi juttatások (K1 rovat) - 81 453 Ft
* Munkaadókat terhelő járulékok (K2 rovat) - 9 926 Ft

EFOP-1.5.3 Komádi pályázat vonatkozásában:

* Személyi juttatások (K1 rovat) 79 116 Ft
* Munkaadókat terhelő járulékok (K2 rovat) 12 263 Ft

Aktív- és Ökoturisztikai Fejlesztési Központ NKft. kerékpárút tervezése pályázat vonatkozásában (hazai költségvetési forrásból finanszírozott pályázat):

* Személyi juttatások (K1 rovat) 450 000 Ft
* Munkaadókat terhelő járulékok (K2 rovat) 58 500 Ft

**6.** Az önkormányzati hivatal önálló konzorciumi tagként vesz részt a TOP-5.1.1-15-HB1-2016-00001 azonosítószámú, „Hajdú-Bihar megyei foglalkoztatási megállapodás, foglalkoztatási-gazdaságfejlesztési együttműködés” című pályázat megvalósításában. A pályázat a 1629/2022. (XII. 15.) Korm. határozat alapján 600 000 000 Ft többlettámogatásban részesül, melyből az önkormányzati hivatalra eső többlettámogatás összege **33 900 000 Ft**.

A támogatás összegével – figyelemmel arra, hogy költségvetési szervnél tartalék nem képezhető – az alábbi kiemelt bevételi és kiadási előirányzatok növelése szükséges:

* Működési célú támogatások államháztartáson belülről (B1 rovat) 33 900 000 Ft
* Személyi juttatások (K1 rovat) 26 283 186 Ft
* Munkaadókat terhelő járulékok (K2 rovat) 3 416 814 Ft
* Dologi kiadások (K3 rovat) 4 200 000 Ft

**7.** A 2022. évi költségvetés végrehajtására figyelemmel az önkormányzati hivatal költségvetését illetően is szükségessé vált az egyes pályázatok kiemelt előirányzatai közötti átcsoportosítás az alábbiakban részletezettek szerint:

Europe Direct Hajdú-Bihar pályázat vonatkozásában:

* Dologi kiadások (K3 rovat) - 35 000 Ft
* Munkaadókat terhelő járulékok (K2 rovat) 35 000 Ft

2021-27 tervezési időszak előkészítése (PEA) pályázat vonatkozásában:

* Személyi juttatások (K1 rovat) - 153 000 Ft
* Dologi kiadások (K3 rovat) 153 000 Ft

EFOP-1.5.3 Biharkeresztes pályázat vonatkozásában:

* Személyi juttatások (K1 rovat) - 4 145 Ft
* Munkaadókat terhelő járulékok (K2 rovat) 4 145 Ft

Fentieket összegezve az előterjesztett rendeletmódosítás alkalmával az önkormányzatnál összesen **38 233 905 Ft**-tal, az önkormányzati hivatalnál összesen **39 662 233 Ft**-tal, az önkormányzat összevont adatait tekintve mindösszesen **72 133 905 Ft**-tal nő a bevételek és a kiadások összege. Az előterjesztés egyben a rendelet-tervezet indokolása is.

Előzetes hatásvizsgálat

a jogalkotásról szóló 2010. évi CXXX. törvény 17.§ (1) bekezdése alapján

a Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet módosításáról

szóló .../2023. (……) önkormányzati rendelettervezethez

|  |  |
| --- | --- |
| **Társadalmi hatás:** | A Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló  1/2015. (II. 2.) önkormányzati rendelet  23. § (2) bekezdés a) pontja alapján a rendelet-tervezetet nem kell társadalmi egyeztetésre bocsátani. |
| **Gazdasági hatás:** | Nem releváns. |
| **Költségvetési hatás:** | A rendelet-tervezeten átvezetésre kerülő előirányzatokkal az uniós és nemzetközi pályázatok, egyéb működési bevételek előirányzatosítása, átcsoportosítása történik meg. |
| **Környezeti, egészségi következmény:** | Nem releváns. |
| **Adminisztratív terheket befolyásoló hatás:** | Nem releváns. |
| **Egyéb hatás:** | Nem releváns. |
| **Megalkotás szükségessége:** | A 2022. évi költségvetési rendelet megalkotását követően jelentkező bevételek beépítése a szükséges kiemelt előirányzatok javára és terhére a zökkenőmentes feladatellátáshoz szükséges gazdálkodás biztosítása érdekében. |
| **Megalkotás elmaradása esetén várható következmény:** | Gazdálkodási szabálytalanság, illetve jogszabálysértés. |
| **Alkalmazásához szükséges feltétel:** | * **személyi:** biztosított * **szervezeti:** biztosított * **tárgyi:** biztosított * **pénzügyi:** biztosított |

Kérem a közgyűlést a rendelet-tervezet elfogadására.

Debrecen, 2023. március 24.

**Pajna Zoltán**

**elnök**

Az előterjesztés a törvényességi követelményeknek megfelel:

Dr. Dobi Csaba

jegyző

**Hajdú-Bihar Vármegye Önkormányzata Közgyűlésének**

**/2023. ( ) önkormányzati rendelete**

**a Hajdú-Bihar Megyei Önkormányzat 2022. évi költségvetéséről szóló**

**1/2022. (II. 21.) önkormányzati rendelet módosításáról**

Hajdú-Bihar Vármegye Önkormányzata Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 5. mellékletében meghatározott véleményezési jogkörében eljáró, Fejlesztési, Tervezési és Stratégiai Bizottság, Jogi, Ügyrendi és Társadalmi Kapcsolatok Bizottsága, valamint a Pénzügyi Bizottság véleményének kikérésével a következőket rendeli el:

1. **§**

A Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet 1. §-a helyébe a következő rendelkezés lép:

**„1. §**

1. Az önkormányzat közgyűlése (továbbiakban: Közgyűlés) az önkormányzat 2022. évi költségvetését 1.231.752.365 forint költségvetési bevétellel és 2.117.798.667 forint költségvetési kiadással hagyja jóvá.
2. A Közgyűlés megállapítja, hogy a költségvetési bevételek és kiadások egyenlege 886.046.302 forint hiány. A költségvetési hiány összegéből 531.681.551 forint a működési költségvetés, 354.364.751 forint a felhalmozási költségvetés hiánya.
3. A Közgyűlés a költségvetési hiányt belső forrásból, 886.046.302 forint maradvány igénybevételével finanszírozza, az e célt szolgáló finanszírozási bevételek összege 886.046.302 forint.
4. A Közgyűlés megállapítja, hogy a finanszírozási kiadások összege 24.888.000 forint, amelyet 12.444.000 forint összegben maradvány igénybevételével, 12.444.000 forint összegben pedig államháztartáson belüli megelőlegezéssel finanszíroz.
5. A Közgyűlés a (3) és (4) bekezdésben rögzítettekre tekintettel a finanszírozási bevételek összegét 910.934.302 forintban állapítja meg.”
6. **§**

(1) A Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet 2. § (1) bekezdés a)-c) pontja helyébe a következő rendelkezések lépnek:

*(A megyei önkormányzat működési költségvetése:)*

„a) működési költségvetési bevételek mindösszesen: 1.215.508.312 forint

b) működési költségvetési kiadások mindösszesen: 1.747.189.863 forint

c) működési költségvetési egyenleg (hiány): -531.681.551 forint „

(2) A Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet 2. § (2) bekezdés a)-c) pontja helyébe a következő rendelkezések lépnek:

*(A megyei önkormányzat felhalmozási költségvetése:)*

„ a) felhalmozási költségvetési bevételek mindösszesen: 16.244.053 forint

b) felhalmozási költségvetési kiadások mindösszesen: 370.608.804 forint

c) felhalmozási költségvetési egyenleg (hiány): -354.364.751 forint ”

(3) A Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet 2. § (8) bekezdése helyébe a következő rendelkezés lép:

„(8) A Közgyűlés a 2022. évi költségvetésben 103.048.774 forint általános tartalékot, valamint 48.601.291 forint céltartalékot különít el. A céltartalékból:

a) 13.353.101 forint a RENATUR pályázat, 12.735.125 forint a SinCE-AFC pályázat uniós támogatásának megelőlegezésére kapott visszatérítendő támogatás visszafizetését,

b) 1.294.128 forint a RENATUR, 1.535.296 forint a SinCE-AFC pályázat hazai társfinanszírozásaként a következő évben felmerülő kiadásainak fedezetét,

c) 8.441.059 forint az Együtt, közösségben Hajdú-Biharban pályázat következő évben felmerülő kiadásainak fedezetét,

d) 4.242.582 forint a Socrates pályázat következő évben felmerülő kiadásainak fedezetét,

e) 3.000.000 forint az új pályázatok önerő fedezetét,

f) 4.000.000 forint a devizaárfolyam változásából eredő kockázatok fedezetét szolgálja.”

1. **§**

A Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet 3. § (1) bekezdése helyébe a következő rendelkezés lép:

„(1) A Közgyűlés az önkormányzat hivatalának 2022. évi költségvetési bevételeit 62.935.731 forintban, költségvetési kiadásait 487.569.367 forintban határozza meg. A költségvetési bevételek és kiadások egyenlege 424.633.636 forint hiány, amelyet 16.050.077 forint maradvány igénybevételével, valamint 408.583.559 forint irányító szervi támogatással finanszíroz a rendelet 3. melléklete szerint.”

1. **§**

A Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet 4. § (1) bekezdése helyébe a következő rendelkezés lép:

„(1) Az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 51. § (1) bekezdésében meghatározott rovatok terhére a költségvetési évben az önkormányzat esetében bruttó 100.000 forint, az önkormányzati hivatal esetében bruttó 41.089.575 forint összeghatárig vállalható kötelezettség.”

**5. §**

(1) A Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet 1. melléklete helyébe az 1. melléklet lép.

(2) A Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet 2. melléklete helyébe a 2. melléklet lép.

(3) A Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet 3. melléklete helyébe a 3. melléklet lép.

(4) A Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet 4. melléklete helyébe a 4. melléklet lép.

(5) A Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet 5. melléklete helyébe az 5. melléklet lép.

(6) A Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet 6. melléklete helyébe a 6. melléklet lép.

(7) A Hajdú-Bihar Megyei Önkormányzat 2022. évi költségvetéséről szóló 1/2022. (II. 21.) önkormányzati rendelet 9. melléklete helyébe a 7. melléklet lép.

**6. §**

Ez a rendelet a kihirdetését követő napon lép hatályba.

|  |  |
| --- | --- |
| **Dr. Dobi Csaba** | **Pajna Zoltán** |
| **jegyző** | **a vármegyei közgyűlés elnöke** |